Is-Sibt 29 ta' Ottubru 2018: Il-Papa Franġisku stieden lill-insara kollha sabiex matul ix-xahar ta' Ottubru, jitolbu kuljum ir-Rużarju u jitolbu lill-Verġni Marija u lill-Arkanġlu San Mikiel biex iħarsu l-Knisja mix-xitan li qed jipprova jifred il-komunità nisranija. Padre Fornos mal-Papa Franġisku Il-Papa għadda dan l-appell lis-Saċerdot Ġiżwita Padre Frédéric Fornos li huwa id-Direttur Internazzjonali tan-Network Dinji ta' Talb għall-Papa. Matul il-quddiesa ċelebrata f'Dar Santa Marta fil-11 ta' Settembru li għadda, Franġisku kien qal li t-talb hija dik il-qawwa li tirbah lill-Akkużatur il-Kbir, ix-Xitan li b'mod partikolari f'dawn iż-żmijiet qed idur id-dinja kollha jakkuża u jiskandalizza. Din il-kampanja speċjali ta' talb tibda fl-ewwel ta' Ottubru, meta nagħmlu t-tifkira ta' Santa Tereża tal-Bambin Ġesù u għandha l-għan ukoll li l-Knisja tagħraf dejjem aktar l-iżbalji u l-abbużi li jsiru, b'impenn imġedded li tkompli titqabad biex il-ħażin ma jirbaħx. Jekk tixtieq għajnuna biex titlob ir-Rużarju kuljum tista' tidħol f'din paġna tal-Laikos ... Isma' aktar dettalji fl-intervista ma' Padre Fornos (bit-Taljan)
Stedina mill-Papa Franġisku biex matul Ottubru nitolbu r-Rużarju kuljum